open-index/open-wikipedia-markdown huggingface dataset:
Rauman Työväen Urheilijat

**Rauman Työväen Urheilijat** (lyh. **RTU**) on vuonna 1929 perustettu raumalainen urheiluseura. Seurassa on nykyään kolme jaostoa; suunnistus, voimistelu ja kuntoliikunta sekä yleisurheilu.Aikaisemmin sen ohjelmaan ovat kuuluneet muun muassa nyrkkeily, paini sekä jalkapallo.

## Historia
RTU:n juuret menevät jo vuoteen 1912, jolloin Rauman lasitehtaan ja Vuojoki Gods Oy:n sahan työläiset perustivat urheiluseura *Rauman Toiveen*. Vuonna 1919 Toive oli mukana perustamassa ä. 

Seura joutui myöhemmin kommunistisen Työläisurheilun Yhtenäisyyskomitean haltuun, ja lopetettiin 1930-luvulla kommunistilakien nojalla. Paikallinen sosialidemokraattinen työväenyhdistys perusti vuonna 1929 toisen seuran, Rauman Työväen Urheilijat.

## Jalkapallo
Jalkapallossa RTU on pelannut yhden kauden Mestaruussarjassa ja yhden toiseksi korkeimmalla sarjatasolla Suomensarjassa. Vuonna 1948 seura osallistui aluksi Työväen Urheiluliiton mestaruussarjaan, jonka kahdeksan parasta pelasivat myöhemmin Suomen Palloliiton joukkueiden kanssa Suomen mestaruudesta. TUL:n mestaruuden voittanut RTU sijoittui yhteisessä sarjassa yhdenneksitoista ja putosi. 

Seura oli ensimmäinen Mestaruussarjassa pelannut Palloliiton Satakunnan piirin joukkue. Kyseinen kausi on myös ainoa, jolloin raumalainen seura on nähty pääsarjatasolla.

## Seuraa edustaneita urheilijoita
*Mauno Kettunen, nyrkkeily
*Matti Kuusio, paini
*Sulo Leppänen, paini
*Pentti Rekola, yleisurheilu
*Aleksanteri Repo, paini
*Harry Reunanen, jalkapallo 

## Lähteet
*Rauman Työväen Urheilijoiden kotisivut 
*RSSSF/Divisional movements Finland

### Viitteet
Sulo Leppänen

**Sulo Armas Leppänen** (15. tammikuuta 1916 – 12. maaliskuuta 2015) oli suomalainen painija. 

## Elämä ja ura
Inkerinmaalla syntynyt Leppänen teki työuransa rautateiden palveluksessa, jonka vuoksi asui eri puolilla maata ja edusti useita suomalaisseuroja. Hän voitti urallaan kolme Suomen mestaruutta sekä viisi Työväen Urheiluliiton mestaruutta. Hänelle on myönnetty TUL:n mestarimerkki n:o 192.

Sulo Leppänen osallistui vuoden 1948 Lontoon olympialaisiin, jossa sijoittui kuudenneksi 67 kg:n sarjassa. Ensimmäisellä kierroksella hän hävisi Italian Garibaldo Nizzolalle, jonka jälkeen voitti Belgian Jan Coolsin sekä Kanadan Morgan Plumbin. Neljännellä kierroksella Leppänen hävisi tulevalle kultamitalistille Turkin Celal Atikille.

Vuoden 1951 MM-kisoissa Helsingissä hän sijoittui 67 kg:n sarjassa neljänneksi.

## Saavutukset
### Vapaapaini
*SM-kultaa: 1950, 1951 
*SM-pronssia: 1952 
*TUL:n mestaruus: 1950, 1951, 1952 
### Kreikkalais-roomalainen paini
*SM-kultaa: 1950 
*TUL:n mestaruus: 1946, 1947 

## Lähteet
*TUL:n painitilastot
*

### Viitteet
Porpoise-luokka (Britannia)

**Porpoise-luokka** oli Britannian kuninkaallisen laivaston kahdeksan sukellusveneen muodostama alusluokka. Alukset oli alun perin suunniteltu partioveneiksi ja lopulta ne luokiteltiin hyökkäysveneiksi. Luokka oli kuninkaallisen laivaston ensimmäinen toisen maailmansodan jälkeen suunniteltu sukellusveneluokka ja niiden suunnitteluun vaikutti Britannian käyttöönottamista Saksan laivaston tyypin XXI sukellusveneistä saadut kokemukset.
 
## Alukset

## Lähteet

*

### Viitteet
FS Le Triomphant (S616)

**Le Triomphant** on Ranskan laivaston Triomphant-luokan ballistisin ohjuksin varustettu ydinsukellusvene.

## Valmistus

Alus tilattiin 10. maaliskuuta 1986 DCN:ltä, missä köli laskettiin 9. kesäkuuta 1989. Se laskettiin vesille 26. maaliskuuta 1994 ja valmistui 21. maaliskuuta 1997.

## Palvelus
Alus oli palveluksessa 2013.

## Lähteet
*

### Viitteet
Saksanmatara

**Saksanmatara** eli **etelänpaimenmatara** (*Galium mollugo*) on monivuotinen laji mataroiden suvussa. Sitä esiintyy Keski-Euroopassa.

Saksanmatara muistuttaa paimenmataraa (*Galium album*), mutta sen lehtien kärki on pyöreämpi ja harsumman kukinnon haarojen kulma yleensä yli 45. Teriön leveys on enintään kolme millimetriä ja kukkaperät sitä pidempiä, kukinnan jälkeen selvästi siirttavia.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

## Aiheesta muualla
* Kasviatlas: Saksanmatara (''Galium mollugo'') Suomessa.
* ITIS: ''Galium mollugo'' 
* United States Department of Agriculture (USDA): ''Galium mollugo''
Helmer Tegengren

**Helmer Tegengren** (24. syyskuuta 1904 Närpiö – 9. helmikuuta 1974 Turku) oli suomalainen historiantutkija, Pohjoismaisen kulttuurihistorian ja kansatieteen professori Åbo Akademissa vuodesta 1953. Hän oli Åbo Akademin sihteeri 1945–1953 ja dosentti 1944–1953 sekä Åbo Akademin kauppakorkeakoulun sihteeri ja opettaja 1929–1945. Hän on kirjoittanut muun muassa Kruunupyyn pitäjänhistorian (1943) ja Billnäsin tehtaan historian (1949).

## Teoksia
**En utdöd lappkultur i Kemi lappmark*, 1952

## Lähteet

## Aiheesta muualla
*
Triomphant-luokka (sukellusvene)

**Triomphant-luokka** on Ranskan merivoimien neljän ballistisin ydinasein varustetun ydinsukellusveneen muodostama alusluokka, jonka alukset on aseistettu jopa kuudellatoista mannertenvälisellä M45- tai M51-ohjuksella.

## Alukset
Ennen kuin luokan neljäs alus valmistui alkuperäinen sopimuksen haltija DCN muuttui DCNS:ksi, kun Thales Group lunasti 25 prosentin osuuden yhtiöstä. Samalla DCN sai Thales Francen toiminnot mukaan lukien telakkaliiketoiminnot.

## Lähteet
*

### Viitteet
Samuel Pökälä

**Samuel Pökälä** (s. 14. elokuuta 1990) on suomalainen pyöräsuunnistaja ja maantiepyöräilijä. Hän on pyöräsuunnistuksen nelinkertainen maailmanmestari. Asikkalan Raikasta edustanutta Pökälää on valmentanut Mika Tervala.

Ensimmäisiin pyöräsuunnistuksen aikuisten arvokilpailuihinsa Pökälä osallistui Vicenzan MM-kilpailuissa 2011 sijoittuen pitkällä matkalla 16:nneksi. Samana vuonna hän osallistui vielä Leningradin alueella järjestettyihin EM-kilpailuihin ilman menestystä. Veszprémin MM-kilpailuissa 2012 Pökälä saavutti sekä pitkältä matkalta että keskimatkalta pronssia. Hän palasi pyöräsuunnistuksen MM-kilpailuihin vuonna 2018. Seuraavana vuonna hän saavutti viestissä MM-pronssia ja sijoittui MM-kilpailujen pitkällä matkalla neljänneksi. Kuortaneen MM-kilpailuissa 2021 hän voitti kultaa yhteislähtökilpailussa, keskimatkalla ja viestissä. Falunin MM-kilpailuissa 2022 hän voitti kultaa yhteislähtökilpailussa ja saavutti hopeaa keskimatkalla. Viestissä hän kilpaili Suomen ykkösjoukkueen ankkurina ja tuli maaliin toisena, mutta koska edellä oli Suomen kakkosjoukkue ja virallisiin tuloksiin laskettiin vain yksi joukkue kustakin maasta, ei hän saanut viestistä mitalia. Vuoden 2022 EM-kilpailuissa Pökälä saavutti pitkällä matkalla hopeaa mutta sekaviestissä hän otti ankkuriosuudelle mukaansa väärän kartan ja Suomen joukkue hylättiin.

Pökälä edusti maantiepyöräilyssä vuoteen 2014 saakka TWD-Länkeniä. Hän voitti aika-ajon Suomen-mestaruuden 2013 ja 2014 sekä sai maantieajossa SM-pronssia 2014. Hän voitti Tartu- ja Tallinna Rattaralli -kilpailut 2014. Hän sijoittui MM-kilpailujen 2013 aika-ajossa 64:nneksi. Hän on voittanut myös cyclocrossin Suomen-mestaruuden 2012.

Pökälä edusti vuonna 2015 ranskalaista V.C.Pays de Loudéac -joukkuetta ja 2016 TWD Länkeniä. Hän voitti maantieajon ja aika-ajon Suomen-mestaruuden 2015. Aika-ajossa hän voitti Suomen-mestaruuden 2016 ja sai SM-pronssia 2017.

## Saavutukset pyöräilyssä

;2012
* Suomen mestari cyclocrossissa
;2013
* Aika-ajon Suomen-mestari
;2014
* Aika-ajon Suomen-mestari
*Tartu- ja Tallinna Rattaralli -kilpailu
;2015
* Aika-ajon Suomen-mestari
* Suomen mestari maantieajossa
;2016
* Aika-ajon Suomen-mestari

## Lähteet
Aarno Musku

**Aarno Musku** (17. marraskuuta 1939 Lahti – 7. tammikuuta 1997) oli suomalainen pikajuoksija. Vuosina 1964 ja 1965 Musku voitti Suomen mestaruuden sekä 100 että 200 metrin juoksussa. Lisäksi Musku voitti 100 metrillä pronssia vuosina 1963 ja 1966 ja 200 metrillä hopeaa vuonna 1966. Sisäradoilla hän voitti SM-kultaa 60 metrillä 1962 ja 1965. Kolme kertaa järjestetyissä Pohjoismaisissa mestaruuskilpailuissa Musku voitti vuonna 1965 kultaa 200 metrillä ja hopeaa 100 metrillä.

Pikamatkojen ennätyksensä Musku juoksi vuonna 1964: 100 metrillä 10,5 ja 200 metrillä 21,3. 200 metrin tulos sivusi Voitto Hellstenin vuonna 1956 juoksemaan Suomen ennätystä. Musku juoksi saman tuloksen myös seuraavana vuonna. 60 metrillä hän juoksi hallissa Suomen ennätyksen 6,8 maaliskuussa 1965. Musku oli mukana juoksemassa 4&nbsp;×&nbsp;100 metrin viestijuoksun Suomen ennätystä. SE-aika 41,0 syntyi Helsingissä 1963.

Seuratasolla Musku edusti Lahden Urheilijoita ja Mikkelin Kilpa-Veikkoja. Musku toimi Lahden kaupungin urheiluohjaajana 1970–luvulla ja vuonna 1993 hänet nimitettiin kyseisen osaston johtajaksi.

## Lähteet
Lisie Nyström

**Elisabet (Lisie) Eugenia Blomberg** (o.s. Nyström; 6. heinäkuuta 1890 Turku – 30. huhtikuuta 1966) oli suomalainen yleisurheilija ja jääpalloilija. Nyström voitti 100 metrin juoksun Suomen mestaruuden vuosina 1913, 1915 ja 1918. Tuohon aikaan naiset eivät 100 metrin lisäksi kilpailleet mestaruuksista kuin 4 × 100 metrin viestijuoksussa.

Vuonna 1913 Nyström teki kaksi : ensin 441 ja myöhemmin 445. Samalta vuodelta on Nyströmin , 29,7.

Nyström tunnettiin myös etevänä uimarina, voimistelijana, pyöräilijänä, hiihtäjänä, luistelijana ja palloilijana. Lehdistössä häntä kutsuttiinkin ”Suomen urheilukuningattareksi”. Hän harrasti jääpalloa ÅSK-seurassa, joka hallitsi suomalaista naisjääpalloa vuosina 1916&ndash;1926. Nyström oli joukkueen paras pelaaja ja avioitui myöhemmin ÅSK:n perustajan August Blombergin kanssa. 

Seuratasolla Nyström edusti Turun Urheiluliittoa ja Åbo Simklubbia.

## Lähteet

## Aiheesta muualla
*
Axel Strindberg

**Bengt Axel Emanuel Strindberg** (17. helmikuuta 1910 Tukholma Ruotsi – 7. marraskuuta 2000 Essinge, Ruotsi) oli ruotsalainen kirjailija ja kirjallisuusarvostelija. Hän julkaisi näytelmiä ja kuunnelmia sekä marxilais-sosiologisesta näkökulmasta esitetyt kulttuurihistorialliset tutkimukset *Arbetare och radikaler i 1700-talet Sverige* (1935) ja *Bondenöd och stormaktsdröm* (1937). Hänen setänsä oli kirjailija August Strindberg.

Strindberg sai Arbetarnas Bildningsförbundin kirjallisuuspalkinnon 1949.

## Lähteet
FS Le Téméraire (S617)

**Le Téméraire** (runkonumero 617) on Ranskan laivaston Triomphant-luokan ballistisin ohjuksin varustettu ydinsukellusvene.

## Valmistus

Alus tilattiin DCNS:ltä, missä köli laskettiin 18. joulukuuta 1993. Se laskettiin vesille 21. tammikuuta 1998 ja valmistui 23. joulukuuta 1999.

## Palvelus
Alus oli palveluksessa 2013.

## Lähteet

*

### Viitteet
Eduard Strasburger

**Eduard Adolf Strasburger** (1. helmikuuta 1844 Varsova, Puola – 19. toukokuuta 1912 Bonn, Saksa) oli saksalainen kasvitieteilijä. Hän toimi professorina Jenan yliopistossa vuodesta 1873 ja Bonnin yliopistossa vuodesta 1880. Häntä pidetään merkittävänä soluopin ja kasvien siitoksen tutkijana. Hän myös kehitti mikroskooppista tutkimustekniikkaa.

Hänen nimeämien kasvien tieteellisten nimien perässä käytetään nimen jälkeen liitettävää auktorilyhennettä **Strasb.**.

## Lähteet
Yrjö Keränen

**Yrjö August Gerhard Keränen** (16. toukokuuta 1901 Raahe – 24. elokuuta 1974) oli suomalainen kirjailija.

Keränen kävi Sortavalan seminaarin 1926 ja toimi kansakoulun johtajaopettajana Rovaniemen maalaiskunnassa 1926–1961. Keräsen vanhemmat olivat kauppias Eliel August Keränen ja Anna (o.s. Lesola). Puoliso oli Aino Anna (o.s. Hakoköngäs) vuodesta 1941.

## Teoksia
* *Kultaiset hämähäkit* : runoja. WSOY 1926
* *Lehmäkauppa* : yksinäytöksinen huvinäytelmä. Maalaisliiton näytelmäkirjasto 3. Maalaisliitto, Vaasa 1940
* *Tervolan osuuskauppa 60-v. juhlajulkaisu*. Tervolan osuuskauppa, Rovaniemi 1966

## Lähteet
* 

### Viitteet
Urho Ollikainen

**Urho Ollikainen** (9. kesäkuuta 1901 Soini – 22. maaliskuuta 1986 Soini) oli suomalainen kirjailija.

Ollikainen kävi Tuomarniemen metsäkoulun 1922. Hän toimi metsäteknikkona vuosina 1922–1939. Myöhemmin Ollikainen oli pientilallisena ja kauppiaana.

Ollikaisen vanhemmat olivat maanviljelijä Juho Ollikainen ja Emilia Olivia (o.s. Siren). Puoliso oli Alma Amanda (o.s. Saarenketo) vuodesta 1925 Alman kuolemaan 1975 asti.

## Teoksia
* *Päivä pääsee kivestä* : romaani. Tammi 1944
* *Muistojen satoa* : runoja. U. Ollikainen, Soini 1979

## Lähteet
* 

### Viitteet
Yhden yön hinta

**Yhden yön hinta** on Edvin Laineen ohjaama elokuva vuodelta 1952. Elokuva on dokumentaarissävyinen kuvaus helsinkiläisten rikospoliisien yhden yön työstä. Käsikirjoituksen laati Juha Nevalainen Hugo Nousiaisen romaanin *Yöpäivystäjät* (1949) pohjalta.

Nousiainen oli poliisi. Hän oli ensin poliisina Viipurissa 1936–1940 ja sotien jälkeen Helsingissä Rikostutkimuskeskuksen laboratoriossa. Vuodesta 1952 hän työskenteli toimittajana Viikkosanomissa.

## Arviot
Aikalaisarvioissa kiitettiin elokuvan puolidokumentaarista käsittelyä. Esimerkiksi Paula Talaskivi (Helsingin Sanomat) kirjoittaa, että se on ”ensimmäinen suomalainen kokoillan elokuva, joka on filmattu uskollisesti niillä paikoin missä toiminta tapahtuu. [– –] Mutta se on myös tehty hyvin”. Jerker A. Eriksson (Nya Pressen) pitää Juha Nevalaisen käsikirjoitusta onnistumisen perustana. Vaikka Eugen Terttula (Suomen Sosialidemokraatti) antaa arvon ohjaajalle ja käsikirjoittajalle, hän pitää kuitenkin alamaailman kuvausta pikemmin ”puoliparodisena kuin puolidokumentaarisena”.

Eräässä myöhemmässä arviossa todetaan, että elokuva on saanut vaikutteita film noirista, ja arvion mukaan tyyli ei ole pilannut yhtään elokuvaa. Realistista kerrontaa pidetään elokuvan parhaana antina. Rikolliset, heistä varsinkin Punapää, ovat kuitenkin erään kriitikon mielestä teatraalisia pellejä.

## Näyttelijät

## Lähteet
Aili Reiko

**Aili Sofia Reiko** (o.s. **Rosendahl**, 19. lokakuuta 1918 Pieksämäki – 28. toukokuuta 2011) oli suomalainen pikajuoksija ja pituushyppääjä. Reiko voitti 100 metrin juoksun Suomen mestaruuden vuosina 1946 ja 1948. Pituushypyn Suomen mestari hän oli vuonna 1946. Mestaruuksien lisäksi Reiko voitti 100 metrillä hopeaa vuonna 1947 ja pronssia vuosina 1945 ja 1949 sekä pituudessa hopeaa vuosina 1945, 1950, 1952 ja pronssia 1948 ja 1949. Lisäksi hänellä oli viestimestaruuksia Jyväskylän Kisa-Toverien joukkueessa 4&nbsp;×&nbsp;100 metrillä naisten SM-kisoista 1945&ndash;1948.

Seuratasolla Reiko edusti Jyväskylän Kisa-Tovereita.

## Lähteet
Ilvessalo

**Ilvessalo** on suomalainen sukunimi, joka on muun muassa seuraavilla henkilöillä:

*Kirsti Ilvessalo (vuodesta 1957 *Ilvessalo-Viljakainen*, 1920–2019), tekstiilitaiteilija, Lauri Ilvessalon tytär
*Jaakko Ilvessalo (s. 1929), valtiotieteen tohtori, kaupallinen neuvos ja Suomen YK-liiton pääsihteeri, Yrjö Ilvessalon poika
*Johanna Ilvessalo (s. 1964), kuvanveistäjä ja kuvataiteilija
*Lauri Ilvessalo (ent. *Sarén*, 1887–1928), metsätieteilijä
*Saara Ilvessalo (s. 1989), Vihreän liiton poliitikko
*Yrjö Ilvessalo (ent. *Sarén*, 1892–1983), metsätieteilijä ja akateemikko, Lauri Ilvessalon veli.
Maria Pajaniemi

**Rakel Maria Lyytinen**, kirjailijanimi **Maria Pajaniemi** (12. toukokuuta 1901 Turku – 8. tammikuuta 1982) oli suomalainen kirjailija.

## Teoksia
Nimellä *Maria Pajaniemi*:
* *Uusi päivä* : romaani. Suomen Kirja, Helsinki 1943
* *Kaksi uskoi onneen*. Suomen Kirja, Helsinki 1944
* *Rakkaus on ankara*. Suomen Kirja, Helsinki 1946
Nimellä *Rakel Lyytinen*:
* *Die Entwicklung der finnischen Frau zu einem aktiven Gesellschaftsmitglied*. Le Nord, Vol.IV. København 1941
* *Finnische Frauenorganisationen im Aufbau des Gemeinwesens*. Suomen Kirja, Helsinki 1943
* *Maailmaa matkarepussa*. Tekijä 1976

## Lähteet
* 
* kuva Lyytisen hautakivestä Turun hautausmaalla  Suomen Sukututkimusseura.

## Aiheesta muualla
* Rakel Lyytisen artikkeli ''Suomussalmi herää sodan painajaisesta'', Suomen Kuvalehti 47/1940
Lauri Ilvessalo

**Lauri Ilvessalo** (aiemmin **Sarén**) (12. kesäkuuta 1887 Tampere – 4. huhtikuuta 1928 Helsinki) oli suomalainen metsätieteilijä. 

## Henkilöhistoria
Ilvessalon vanhemmat olivat vankilanjohtaja Karl Sarén ja Amanda Sahlbom ja puoliso vuodesta 1913 Vilma Tuomi. Hänen veljensä oli metsätieteilijä Yrjö Ilvessalo ja tyttärensä tekstiilitaiteilija Kirsti Ilvessalo. Ilvessalo tuli ylioppilaaksi Tampereen reaalilyseosta 1906, suoritti metsänhoitotutkinnon 1910, jolloin hänestä tuli myös metsäkonduktööri, ja filosofian kandidaatin tutkinnon 1917. Hän väitteli filosofian tohtoriksi 1923 ja toimi Helsingin yliopistossa metsänhoidon opettajana 1918–1928 ja metsäpolitiikan opettajana 1918–1925. Hänen erityistutkimuskohteinaan olivat metsänhoidon menetelmät ja ulkomaisten puulajien viljely Suomessa. Ilvessalo hoiti metsänhoidon professuurin opetusta, kun A. K. Cajander oli siirtynyt Metsähallituksen johtoon. Hän kuoli yllättäen keuhkokuumeeseen keväällä 1928. 

## Julkaisuja
* *Lehtikuusen viljelys Suomessa*, 1917
* *Ulkomaalaisten puulajien viljelemismahdollisuudet Suomen oloja silmälläpitäen*, 1920, väitöskirja
* *Suomen metsätalous ja toiminta sen kohottamiseksi*, 1925
* *Metsien säilymisen turvaaminen Karjalan kannaksen Suomenlahden rannikolla*, 1926
* *Ehdotus Suomen metsätieteellisen tutkimuksen kehittämiseksi*, 1927
* *Maailman metsät ja niiden merkitys luonnon ja maailman taloudessa*, 1928
* *Maapallon metsävarat*, 1930, Matti Jalavan kanssa

## Lähteet
Run Reihe

**Nils Runar (Run) Reihe** (3. helmikuuta 1901 Helsinki – 10. syyskuuta 1981) oli suomalainen ruotsin kielellä kirjoittanut runoilija.

Reihen vanhemmat olivat puhelinasentaja Viktor Reihe ja Emilia Wåhrdström. Reihe oli ammatiltaan konttoripäällikkö.

## Teoksia
* *Pojkarna berättar: Dikter.* Schildt, Helsingfors 1926

## Lähteet
* 
* Svenskt författarlexikon 1: 1900–1940 A–Ö. Projekt Runeberg.
RTU

**RTU** tarkoittaa seuraavia asioita:

* Rauman Työväen Urheilijat, suomalainen urheiluseura
* Real Tamale United, ghanalainen jalkapalloseura
* RTU/Inspecta, latvialainen salibandyseura
* Rajasthan Technical University, intialainen yliopisto
* Rīgas Tehniskā universitāte, latvialainen yliopisto
* Rizal Technological University, filippiiniläinen yliopisto
* etäterminaaliyksikkö (), elektroniikkalaite.
Hirsch Drisin

**Hirsch Lipman Drisin** (20. syyskuuta 1902 Helsinki &ndash; 14. lokakuuta 1972 Adelaide, Australia) oli suomenjuutalainen pikajuoksija. Drisin voitti 200 metrin juoksun Suomen mestaruuden vuosina 1920 (aika 23,0) ja 1922 (22.5). Lisäksi hän oli 100 metrillä hopealla vuosina 1920–1922, 200 metrillä pronssilla vuonna 1921 ja 400 metrillä pronssilla vuonna 1925. 17 vuoden ja 9 kuukauden ikäinen Drisin oli voittaessaan kaikkien aikojen nuorin miesten sarjojen yleisurheilun Suomen mestari. Ennätys säilyi aina vuoteen 2021, jolloin Kasperi Vehmaa voitti pituushypyn kultaa 16 vuoden ja 6 kuukauden iässä.

13. elokuuta 1922 Drisin juoksi  22,5.  hän oli mukana tekemässä Suomen ennätystä 42,6 Göteborgissa vuonna 1923. Samoin  hän oli joukkueessa, joka teki Göteborgissa vuonna 1923 Suomen ennätyksen 3.19,3.

Drisin oli mukana 4 × 400 metrin viestijoukkueessa vuoden 1924 olympialaisissa. Joukkue karsiutui alkuerissä ja toista osuutta juossut Drisin loukkaantui kisojen aikana.

Seuratasolla Drisin edusti suomenjuutalaisten urheiluseuraa Stjärnania.

## Lähteet
Juho Huhta

**Juho Asser** ”**Jussi**” **Huhta** (13. heinäkuuta 1902 Peräseinäjoki – 13. kesäkuuta 1963 Helsinki) oli suomalainen pika- ja keskimatkojen juoksija. 

Huhta voitti 400 metrin juoksun Suomen mestaruuden vuosina 1928 ja 1929. Lisäksi hän voitti 200 metrillä hopeaa vuonna 1930 ja pronssia vuonna 1929 sekä 400 metrillä hopeaa vuosina 1930 ja 1932 ja pronssia vuonna 1926.

Huhta juoksi 400 metrillä ennätyksensä 49,7 vuonna 1929 ja 800 metrillä 1.58,6 vuonna 1926. Hänellä oli molemmilla matkoilla maaotteluedustuksia. Seuratasolla Huhta edusti Helsingin Kisa-Veikkoja.

Ammatiltaan Huhta oli sotilas.

## Lähteet
Menandros Efesoslainen

**Menandros Efesoslainen** (; 100-luku eaa.) oli antiikin aikainen kreikkalainen historioitsija, joka kirjoitti hävinneen Foinikian historian. Josephus käytti Menandroksen teosta omassa *[[Juutalaisten muinaisajat]]* -teoksessaan. On oletettu että *[[Suda]]n* mainitsema Menandros, joka oli Eratostheneen oppilas, olisi sama henkilö. Josephus käytti Menandroksen teosta vahvistaakseen Raamatun kertomusten todenperäisyyttä.

## Lähteet
Guus

**Guus** on seuraavien henkilöiden etunimi:

* Guus Hiddink (s. 1946), alankomaalainen jalkapallovalmentaja ja entinen pelaaja
* Guus Hoogmoed (s. 1981), alankomaalainen pikajuoksija
* Guus Janssen (s. 1951), alankomaalainen säveltäjä
* Guus Kuijer (s. 1942), alankomaalainen kirjailija
* Guus Meeuwis (s. 1972), alankomaalainen laulaja ja lauluntekijä

## Muita merkityksiä

* Guus Hiddink Stadium (Gwangju World Cup Stadium), jalkapallostadion Gwangjun kaupungissa Etelä-Koreassa
Emilie Mechelin

**Johanna Sofia Emilie Mechelin** (8. huhtikuuta 1838 Hamina – 22. joulukuuta 1917 Hamina) oli suomalainen oopperalaulaja (sopraano). Hän lauloi mm. Helsingin Ruotsalaisen teatterin oopperaesityksissä toimi Helsingin musiikkiopiston ensimmäisenä laulunopettajana. Myöhemmin hän teki pitkän uran yksityisenä laulupedagogina.

## Perhetausta
Emilie Mechelinin vanhemmat olivat valtioneuvos Gustaf Johan Mechelin ja Amanda Gustava Sagulin. Perheessä oli kaikkiaan viisi lasta, kaksi tyttöä ja kolme poikaa. Emilie oli lapsista vanhin. Yksi Emilien veljistä oli myöhemmin mittavan valtiomiesuran Suomessa tehnyt Leo Mechelin. 

## Ura laulajana ja laulunopettajana
Emilie Mechelin opiskeli laulua vuosina 1865–1867 Pariisin konservatoriossa opettajinaan tenori Gustave Roger, Pauline Viardot-Garcia ja Jean Jacques Masset. Hän täydensi opintojaan Pariisissa vielä 1869–1870. Vuosina 1873–1874 hän oli Tukholmassa tunnetun ruotsalaisen oopperalaulajattaren Signe Hebben opissa.

Ensimmäiset konserttikiertueensa Emilie Mechelin teki vuonna 1868 palattuaan Pariisista Suomeen. Kuuluisaksi hän tuli vuonna 1869 esiinnyttyään Helsingissä sekä suomenkielisessä Arkadia-teatterissa että vuosina 1869 ja 1871 ruotsinkielisessä Nya Teaternissa Friedrich von Flotowin Martha -oopperan pääroolissa.

Jo laulu-uransa alkuvaiheesta alkaen Emilie Mechelin antoi myös yksityistä laulunopetusta. Hänen oppilaitaan olivat mm. Emmy Strömer (Achté), Ida Basilier-Magelssen ja Emma Engdahl. Vuonna 1882 Emilie Mechelin aloitti samana vuonna perustetun Helsingin musiikkiopiston ensimmäisenä laulunopettajana. Tätä tehtävää hän hoiti vuoteen 1885 saakka. Vuonna 1885 hän muutti Norjaan Kristianiaan (nyk. Oslo) ja myöhemmin Tukholmaan, jossa vietti pari seuraavaa vuotta opettaen ja konsertoiden. Vuonna 1888 hän jälleen palasi Helsinkiin ja toimi jälleen yksityisenä laulunopettajana ainakin vuoteen 1902 saakka.

Emilie Mechelin kuoli synnyinkaupungissaan Haminassa 22. joulukuuta 1917.

## Lähteet
* *Leo ja muut Mechelinit: Kirjan verran sukua.* Sukuseura Mechelinius, 2005.
* Lustig, Tiina: *Emilie Mechelin – oopperalaulajatar ja pedagogi autonomian ajan Suomessa*. Opinnäytetyö. Musiikin koulutusohjelma, Musiikkipedagogin suuntautumisvaihtoehto. Turun ammattikorkeakoulu, 2012. Teoksen verkkoversio.

### Viitteet

## Aiheesta muualla
*
Oskar Medin

**Karl Oskar Medin** (14. elokuuta 1847 – 24. joulukuuta 1927) oli ruotsalainen lastenlääkäri. Hän toimi Tukholman Karoliinisen instituutin lastentautiopin professorina 1884–1912 ja Allmänna barnhuset -laitoksen ylilääkärinä samoin vuosina 1884–1912. Hän tutki lasten tuberkuloosia ja poliota. Hän osoitti polion tarttuvuuden ja esiintymisen epidemioina. Hänen ja Jakob Heinen mukaan on poliota nimitetty toisinaan Heine-Medinin taudiksi.

## Lähteet
Barbado da Terceira

**Barbado da Terceira** on portugalilainen koirarotu. FCI ei ole tunnustanut sitä, mutta Portugalin Kennelliitto (CPC) hyväksyi sen 10:nä portugalilaisena koirarotuna. Myös muut Alianza Canina Latina -järjestöön kuuluvat kennelliitot ovat tunnustaneet sen. Tämän lisäksi myös Sveitsin Kennelliitto Schweizerische Kynologische Gesellschaft on tunnustanut rodun.

Terceiralaisen populaation koko on tällä hetkellä noin 200 yksilöä, ja rotu oli vuonna 2019 kotimaassaan kymmenenneksi suosituin (eli toiseksi viimeinen) portugalilainen rotu. Suomessa on pieni populaatio, ja ainakin yksi kotimainen pentue on syntynyt.

## Ulkonäkö
Barbado da Terceira on maatiaismainen, voimakas ja lihaksikas. Sen karva on pitkää, runsasta ja aaltoilevaa. Väritys on joko musta, sudenharmaa, harmaa, keltainen tai fawn, ja niissä kaikissa hyväksytään sekä vaalea että tumma sävy. Valkoiset merkit niskassa, rintakehässä, alalinjassa, raajoissa ja hännänpäässä sallitaan. Urosten säkäkorkeus on 52-58 cm ja paino 25–30 kg, narttujen 48–54 cm ja 21–26 kg. Rotu muistuttaa erehdyttävän paljon toista portugalilaista rotua nimeltä serra de airesinpaimenkoira. 


Kuva:Witte Barbado da Terceira.jpg|erittäin vaalean keltainen
Kuva:Barbado da Terceira.jpg|fawn
Kuva:Terceiracattle-grey.jpg|harmaa
Kuva:Barbado da Terceira (young female).jpg|brown & tan


## Luonne ja käyttäytyminen
Barbado da Terceira on uskollinen, älykäs, tottelevainen, iloinen ja omapäinen. Sillä on miellyttävä luonne ja se on helppo kouluttaa. Se on erinomainen karjakoira: se on erittäin ketterä ja dynaaminen, minkä vuoksi sitä käytetään myös villikarjan paimentamiseen. Siitä saa erinomaisen vahtikoiran, mutta se sopii luonteensa vuoksi myös hyvin seurakoiraksi.

## Alkuperä
Barbado da Terceira on nimensä mukaisesti kotoisin Terceiran saarelta, joka kuuluu Azoreihin. Se polveutuu todennäköisesti koirista joita uudisasukkaat toivat mukanaan 1400-luvulla ja joita käytettiin karjan kokoamiseen. Sen alkuperästä on kaksi eri teoriaa: ensimmäisen mukaan se saattaa olla eri puolilta Eurooppaa kotoisin olleiden metsästyskoirien jälkeläinen (jota tukee se, että rotu muistuttaa ulkoisesti barbetia sekä griffon-tyyppisiä ajokoiria ja seisojia); toisen mukaan Atlantin yli matkalla olleista laivoista kulkeutui saarelle erilaisia paimenkoiria, jotka olisivat olleet rodun esi-isiä.

Virallinen kasvatus alkoi Terceiralla kuitenkin vasta 1970-luvulla ja populaation lukumäärästä alettiin pitää kirjaa 1990-luvun alkupuolella. Rotumääritelmää vastaavia yksilöitä löydettiin noin 80. Tammikuussa 2005 rodulle pidettiin Terceiralla ensimmäinen erikoisnäyttely, ja saman vuoden lokakuussa rotu esiintyi ensi kerran näyttelyssä manner-Portugalissa, Fundãossa.

## Lähteet
* Rotumääritelmä 

### Viitteet

## Aiheesta muualla
* cão Barbado da Ilha Terceira, Açores.com 
* Barbado da Terceira, Carla Cruz, Animalia
Karl Magnus Mellgren

**Karl Magnus Mellgren** (3. helmikuuta 1806 Marstrand Ruotsi – 19. toukokuuta 1886 Helsinki) oli Suomessa vaikuttanut ruotsalaissyntyinen mitalinkaivertaja. 

Hän oli Tukholmassa mitalintekijä L. P. Lundgrenin oppilaana. 1830-luvulla Mellgren teki mitaleja, joista osalla katsotaan olevan taiteellista arvoa. Vuonna 1838 hän muutti Ruotsista Helsinkiin, jossa Mellgren teki postilaitokselle postimerkkien ja ehiöiden kuvakkeita. Hän kaiversi muun muassa Suomen ensimmäisten postimerkkien eli niin sanottujen soikiomerkkien painamiseen käytetyt leimasimet. Myös Kansalliskirjaston julkisivun reliefit ovat Mellgrenin tekemiä.

Mellgrenin poika Carl Theodor Mellgren (1836–1905) työskenteli Moskovassa arkkitehtina. Hänet aateloitiin ja hän sai valtioneuvoksen arvon.

## Lähteet
FS Le Terrible (S619)

**Le Terrible** (runkonumero 619) on Ranskan laivaston Triomphant-luokan strateginen ydinasein varustettu ydinsukellusvene.

## Valmistus

Alus tilattiin DCNS:ltä, missä köli laskettiin marraskuussa 2000. Se laskettiin vesille 21. maaliskuuta 2008 ja valmistui 20. syyskuuta 2010.

## Lähteet
Metallica – Live in Europe

**Metallica – Live in Europe** on The Way Of Wizardsin vuonna 2008 julkaisema DVD, joka sisältää Metallican joulukuussa 1992 Wherever I May Roam -kiertueella Den Boschissa, Alankomaissa nauhoitetun konsertin. DVD:llä on 23 kappaletta.

## Aiheesta muualla
* ''Metallica – Live in Europe'' Discogs.com-sivustolla
Atte Meretoja

**Atte Kalevi Meretoja** (30. toukokuuta 1912 Salo – 2. tammikuuta 1975) oli suomalainen kemisti. Hän oli Turun yliopiston professori vuodesta 1949. Hän julkaisi muun muassa *Kemiallisia laskutehtäviä* 1949.

## Lähteet
Vesipallon SM-kilpailu 1921

**Vesipallon SM-kilpailuun 1921** osallistui vain neljä seuraa. Helsinkiläisseurat Helsingfors Simsällskap ja Helsingin Uimarit selvittelivät välinsä 3. elokuuta Humallahden uimalaitoksella Helsingissä. Toinen välierä suoritettiin Tampereella 14. elokuuta. Loppuottelu suoritettiin Helsingissä HSS:n uimavihkiäisten yhteydessä.

## Välierät

## Loppuottelu

## Lähteet
* Suomen Urheilulehti No 32, 11. elokuuta 1921
* Suomen Urheilulehti No 35, 1. syyskuuta 1921
René Binder

**René Binder** (s. 1. tammikuuta 1992 Innsbruck) on itävaltalainen moottoriurheilija. Hänen setänsä on entinen Formula 1 -kuljettaja Hans Binder.

## Ura
Binder aloitti uransa karting-sarjoissa, joissa hän kilpaili vuosina 2002–2008. Vuonna 2009 hän kilpaili ADAC Formel Masters sarjassa sijoittuen sarjan seitsemänneksi. Vuonna 2010 Binder kilpaili Saksan Formula 3 -sarjassa sijoittuen 12:nneksi. Seuraavana vuonna hän jatkoi sarjassa sijoittuen kahdeksanneksi. Samana vuonna Binder ajoi kaksi kilpailua Formula 2 -sarjassa saavuttamatta pisteitä. Vuonna 2012 Binder jatkoi Saksan Formula 3 -sarjassa saavuttaen kaksi voittoa sijoittuen sarjan kuudenneksi.

Samana vuonna hän ajoi GP2-sarjassa kuusi kilpailua saavuttamatta pisteitä. Binder jatkoi täyden kauden GP2:ssa vuonna 2013 saavuttaen 11 pistettä. Vuonna 2014 Binder jatkoi GP2:ssa ja siirtyi Arden-talliin saavuttaen kolme pistettä. Vuonna 2015 Binder jatkoi jälleen GP2:ssa siirtyen Trident-talliin. Vuonna 2016 Binder tuurasi GP2:ssa Itävallan GP-viikonloppuna Nobuharu Matsushitaa ART GP:n ratissa, sekä Saksan GP-viikonloppuna Sergio Canamasasia Carlinin ratissa.

Vuonna 2017 hän ajoi FIA Formula 2 Championship -sarjassa.

Vuonna 2021 hän ajoi Asian Le Mans Series -sarjassa LMP2-luokan autolla G-Drive Racing -tallille.

## Tulokset
### GP2-tulokset

### Formula 2 -tulokset

## Lähteet
Arnold Johan Messenius

**Arnold Johan Messenius** (1608–1651) oli ruotsalainen historioitsija. Hän pakeni Puolaan, ja joutui vakoilusta syytettynä Ruotsissa kiinni. Hän sai kuolemantuomion, mutta se muutettiin vankeudeksi, ja Messenius istui 14 vuotta Käkisalmen linnassa. Vapauduttuaan 1645 hänestä tuli valtakunnan historioitsija, ja hänet aateloitiin 1646. Hän ja hänen poikansa Arnold Messenius sekaantuivat myöhemmin poliittisiin salahankkeisiin, ja molemmat mestattiin.

Messenius tutki Sigismundin ja Kaarle IX:n aikaa. Hänen isänsä oli Johannes Messenius.

## Lähteet
Kiiski (täsmennyssivu)

**Kiiski** voi tarkoittaa seuraavia asioita:

## Eläimiä
*Kiiski (*Gymnocephalus cernuus*), kalalaji.

## Suomalaisia henkilöitä
*Ako Kiiski (s. 1969), muusikko, tuottaja ja säveltäjä
*Antti Kiiski (1887–1965), näyttelijä ja teatterinjohtaja
*Antti Kiiski (s. 1974), muusikko
*Eemeli Kiiski (s. 1991), kilpakävelijä
*Hannu Kiiski (s. 1956), sellisti ja musiikkipedagogi
*Heikki Kiiski (1943–2017), muotoilija
*Jasmin Kiiski (s. 1997), ringettepelaaja
*Jouko Kiiski (s. 1955), pappi ja yliopistonlehtori
*Kaija Kiiski (s. 1949), näyttelijä
*Lauri Kiiski (s. 1980), tennispelaaja
*Oiva Kiiski (1923–2006), näytelmäkirjailija
*Paavo Kiiski (1942–2022), kuoronjohtaja, musiikinopettaja ja musiikkikasvatuksen kehittäjä, musiikkineuvos
*Pekka Kiiski (1897–1976), Maalaisliiton kansanedustaja, toimittaja, maanviljelijä
*Pentti Kiiski (s. 1953), päätoimittaja
*Ruut Kiiski (s. 1984), kuoronjohtaja
*Sanna Kiiski (myöh. *Hentilä*, s. 1974), radio- ja televisiotoimittaja ja juontaja
*Sini Kiiski (s. 1990), keihäänheittäjä
*Tommi Kiiski (s. 1966), jääkiekkoilija
*Venla Sainio (o.s. *Kiiski*, s. 1937), historiantutkija ja lastenkirjailija.

## Kuvitteellisia henkilöitä
*Ahti Kiiski, Maalaiskomedia-televisiosarjan hahmo.

## Aluksia
*Kiiski-luokan miinanraivaaja
*Miinanraivaaja Kiiski, Suomen merivoimissa 1937–1961 käytössä ollut alus.
FS Le Vigilant (S618)

**Le Vigilant** (runkonumero 618) on Ranskan laivaston Triomphant-luokan ballistisin ohjuksin varustettu ydinsukellusvene.

## Valmistus

Alus tilattiin DCNS:ltä, missä köli laskettiin tammikuussa 1996. Se laskettiin vesille 19. syyskuuta 2003 ja valmistui 26. marraskuuta 2004.

## Palvelus
Alus oli palveluksessa 2013.

## Lähteet
Aku Räkköläinen

**Aku Räkköläinen** (8. kesäkuuta 1911 Kurkijoki – 3. lokakuuta 2004) oli suomalainen pikajuoksija ja keskimatkojen juoksija. Räkköläinen voitti 400 metrin juoksun Suomen mestaruuden vuosina 1935 ja 1938. Lisäksi hän oli 400 metrillä hopealla vuosina 1937 ja 1939.

Räkköläinen oli kahdesti mukana joukkueessa, joka paransi : Helsingissä vuonna 1935 juostiin ennätys 3.18,5 ja Tukholmassa vuonna 1939 3.16,6. Jälkimmäinen tulos kesti ennätyksenä aina vuoteen 1950 saakka. Räkköläisen ennätys 400 metrillä oli vuonna 1937 juostu 49,0 ja 800 metrillä vuonna 1939 juostu 1.53,0.

Seuratasolla Räkköläinen edusti Tainionkosken Urheilijoita. Räkköläisellä oli maaotteluedustuksia.

## Lähteet
Pelikorttivero

**Pelikorttivero** oli Suomessa vuosina 1842–1983 käytössä ollut kulutusvero. 

Ensimmäiset pelikorttiverot määrättiin 1800-luvulla. Kultakin myydyltä korttipakalta (*leikiltä*) tuli pelikorttien leimaveron lisäksi 1865 maksettavaksi myös niin kutsuttu lisäsuostuntavero 60 penniä pakalta.

Vuonna 1943 säädettiin leimaverolaki, jossa määrättiin maksettavaksi veroa 25 markkaa jokaisesta korttipakasta. Vuoden 1978 leimaverolaissa viimeiseksi voimassa olleeksi pelikorttiveroksi tuli 4,50 markkaa.

Vero perittiin käytännössä niin, että korttien valmistaja tai maahantuoja maksoi sen lääninhallitukseen. Todisteeksi veron suorittamisesta painettiin Suomen pankin setelipainossa jokaisen pakan ruutuässään *Valtion pelikorttikonttorin* leima. Myöhemmin leimat painettiin valmiiksi jo kortit valmistaneissa kirjapainoissa. 

1800-luvulla leima oli korttipakan sulkeneessa sinetissä. 1900-luvun alkuvuosikymmeninä oli käytössä korttien ympärille laitettu leimattu paperinen side. 

Suomen lisäksi pelikorttiveroa perittiin kymmenissä maissa eri puolilla maailmaa.

## Lähteet
*Helsingin kaupunginkirjasto
*Playing-Card Tax Stamps from Finland
### Viitteet
William Pascal Kikoti

**William Pascal Kikoti** (3. maaliskuuta 1957 – 28. elokuuta 2012) oli tansanialainen roomalaiskatolinen piispa. Hänet vihittiin papiksi 29. kesäkuuta 1988 ja nimitettiin Mpandan hiippakunnan johtoon 23. lokakuuta 2000. Piispaksi vihkiminen seurasi 14. tammikuuta 2001. Pääkonsekraattorina toimi Polycarp Pengo, jota avustivat Luigi Pezzuto ja Mario Epifanio Abdallah Mgulunde. Kikoti kuoli 55-vuotiaana virassa.

## Lähteet
Lauri Viita -seura

**Lauri Viita -seura ry** on kirjailijan nimikkoseura, joka pyrkii tekemään tunnetuksi Viidan elämäntyötä ja tuotantoa sekä edistämään näihin liittyvää tutkimusta. Tamperelainen työläiskirjailija Lauri Viita (1916-65) julkaisi neljä runokokoelmaa ja kaksi romaania.

Seura huolehtii Lauri Viita -museosta yhteistyössä kotiseutuyhdistys Pispalan Moreenin kanssa ja kehittää museon toimintaa, kerää ja tallentaa muistitietoa Lauri Viidasta ja litteroi aiemmin Tampereen yliopistossa suoritettuja haastatteluja. Lisäksi seura järjestää yhteistyössä Tampereen kaupungin kulttuuritoimen ja kirjaston kanssa muun muassa Viita-aiheisia seminaareja sekä muita kulttuuritilaisuuksia ja retkiä kulttuurikohteisiin.

Kotiseutuyhdistys Pispalan Moreeni ry perusti kirjailijan lapsuudenkotiin Tampereen Pispalaan Lauri Viita -museon vuonna 1977. Keväällä 2003 uudistuneessa museossa on kirjailijan vaiheista kertova näyttely sekä keittiön ja kamarin asunto alkuperäistä vastaavassa asussaan.

Viita-seuran vakiintuneiksi toimintamuodoiksi ovat tulleet toukokuinen peruskoululaisille ja lukiolaisille suunnattu Lauri Viita -viikko sekä lokakuun alussa järjestettävä Lauri Viita -ilta.

Seura kuuluu Suomen kirjailijanimikkoseurat ry:hyn sekä Hämeen Heimoliittoon.

## Lähteet
* Lauri Viita -seura Nimikkoseurojen sivulla
* Lauri Viita -seura
* Lauri Viita -museo
Runar Holmberg

**Runar Rafael Holmberg** (25. huhtikuuta 1923 Pietarsaari – 27. joulukuuta 1993 Lohja) oli suomalainen pikajuoksija. Holmberg voitti 400 metrin juoksun Suomen mestaruuden vuosina 1948 ja 1949. Lisäksi hän voitti 400 metrillä hopeaa vuonna 1951 ja pronssia vuonna 1947.

Holmberg oli mukana kahdesti parantamassa : Tukholmassa vuonna 1950 syntyi aika 3.15,8 ja Helsingissä vuonna 1951 3.14,9. Holmberg oli myös mukana vuonna 1948 Lontoon olympialaisissa 400 metrillä ja 4&nbsp;×&nbsp;400 metrin viestijuoksussa. Henkilökohtaisella matkalla Holmberg jäi alkueriin, mutta viestissä Suomi sijoittui neljänneksi. Holmberg teki 400 metrin ennätyksensä 48,8&nbsp;s vuonna 1950.

Seuratasolla Holmberg edusti Karis Idrottsklubbia, Lohjan Urheilijoita ja Lohjan Louhea. Hänet valittiin Lohjalla ”Vuoden Lauriksi” vuonna 1989. Hän oli urheilusaavutustensa lisäksi ansioitunut Lohjan Järvipäivien ideoijana.

## Lähteet
Sorjapetokärpänen

**Sorjapetokärpänen** (*Cyrtopogon pulchripes*) on erittäin uhanalainen kärpäslaji. Sitä on tavattu Suomessa, Venäjällä, Etelä-Koreassa ja Japanissa. Sorjapetokärpänen on hieman yli sentin mittainen kaksisiipinen, ja sillä on osittain keltaiset jalat.

Suomessa laji havaittiin ensimmäisen kerran Maaningalla 1800-luvulla ja toisen kerran Kuopiossa vuonna 1916. Vuonna 2012 suomalaistutkijat löysivät Maaningalta kolme yksilöä ja onnistuivat saamaan lajista maailman ensimmäisen DNA-näytteen. Suomessa lajia uhkaa lahopuun väheneminen ja avohakkuut.

## Lähteet
* 

### Viitteet

## Aiheesta muualla
*Insects.fi: Cyrtopogon pulchripes
* UniProt: Taxonomy - ''Cyrtopogon pulchripes'' 
* University of Michigan, Animal Diversity Web (ADW): ''Cyrtopogon pulchripes''
Siesta (täsmennyssivu)

**Siesta** voi tarkoittaa seuraavia:

* siesta, iltapäivälepo
* Siesta, Mary Lambertin elokuva
* Siesta, Grans Bryggerin virvoitusjuoma
* Siesta, kylä Leningradin alueella Venäjällä
* Siesta-Palkkina, kylä Leningradin alueella Venäjällä
* Siestajoki, Suomenlahteen laskeva joki Venäjällä
Savonlinnan kesäyliopisto

**Savonlinnan kesäyliopisto** on Savonlinnassa toimiva kesäyliopisto, joka on perustettu vuonna 1964. Kesäyliopistoa ylläpitää vuonna 1990 perustettu Savonlinnan kesäyliopistoyhdistys r.y., jonka perustajajäseniä ovat kahdeksan Savonlinnan seudun kuntaa, Joensuun yliopisto ja Etelä-Savon maakuntaliitto. Yhdistyksen tarkoituksena on edistää ja kehittää koulutusta ja kulttuurielämää sekä elinikäistä oppimista pääasiassa Itä-Savon alueella. Savonlinnan kesäyliopisto on lakisääteinen vapaan sivistystyön oppilaitos. Opiskelijoita eri kursseille osallistuu vuosittain noin 2&nbsp;500 – 3&nbsp;000 henkilöä. Savonlinnan kesäyliopiston toimitilat sijaitsevat Savonlinnan keskustassa, osoitteessa Puistokatu 5.

Savonlinnan kesäyliopisto tunnetaan erityisesti avoimen yliopisto-opetuksen järjestäjänä. Jäsenkuntiaan kesäyliopisto palvelee tuottamalla niiden tarvitsemaa henkilöstö- ja luottamushenkilökoulutusta. Kesäyliopisto on myös mukana Savonlinnan seudun kulttuuri- ja matkailuyhteistyössä. 

Kesäyliopiston järjestämä koulutus on avointa kaikille ikään tai pohjakoulutukseen katsomatta. 

## Lähteet

## Aiheesta muualla
* Savonlinnan kesäyliopisto
Vesipallon SM-sarja 1970

**Vesipallon Suomen-mestaruus 1970** ratkaistiin yksinkertaisessa sarjassa. Kuhat voitti mestaruuden. Varsinaisen SM-sarjan lisäksi pelattiin myös SM-hallisarja, jonka voitti HSS.

## Mestaruussarja
### Sarjataulukko

### Suomen-mestarit
Kuhat: Rauno Niemenkari, Reijo Vartia, Pertti Lehto, Jukka Mäkinen, Reijo Savaloja, Ossi Hellman, Raimo Pipinen, Klaus Saavalainen, Tapio Leväaho.

## SM-hallisarja
### Sarjataulukko

## Lähteet
* Helge Nygrén - Matti Käki: Tuloskalenteri 1970, Otava
Naiset

**Naiset** voi tarkoittaa ainakin seuraavia:

**[[Naiset (vuoden 1939 elokuva)|Naiset]]* (*The Women*), yhdysvaltalainen elokuva vuodelta 1939
**[[Naiset (vuoden 1964 elokuva)|Naiset]]*, suomalainen elokuva vuodelta 1964
**[[Naiset (vuoden 2008 elokuva)|Naiset]]* (*The Women*), yhdysvaltalainen elokuva vuodelta 2008.

## Katso myös
* Nainen (täsmennyssivu)
Tiina Säily

**Tiina Säily** (s. 9. kesäkuuta 1992) on suomalainen yleisurheilija, joka edustaa Helsingin Kisa-Veikkoja. Hän on seitsenottelija. Hän on saavuttanut SM-pronssia seitsenottelussa Kalevan kisoissa 2012 ja 2010 sekä SM-hopeaa Vaasan Kalevan kisoissa 2013. Häntä valmentaa Markku Leppänen. Säily oli alle 20-vuotiaiden EM-kilpailuissa Tallinnassa 2011 seitsenottelussa neljästoista. Tampereella 2013 järjestetyissä yleisurheilun alle 23-vuotiaiden EM-kilpailuissa Säily sijoittui seitsenottelussa viidenneksitoista otellen ennätyspisteensä 5386.

## Lähteet
* 
* http://yle.fi/urheilu/saily_teki_ennatyksensa_7-ottelussa/6732652
Graduation Day

**Graduation Day** on suomalaisen Sturm Und Drang -yhtyeen kolmas studioalbumi. Se julkaistiin 21. syyskuuta 2012. Albumin ensimmäisenä singlenä julkaistiin kappale ”Molly The Murderer” kesäkuussa 2012 ja toisena singlenä ”Goddamn Liar” syyskuussa 2012.

Albumi oli miksausta vaille valmis maaliskuussa 2012. Se julkaistaan Pohjoismaissa, Keski-Euroopassa ja Japanissa. Yhteensä yhtye teki 30 kappaletta, joista kymmenen julkaistiin albumilla.

Albumin ensisoitto oli Suomessa Radio Rock -kanavalla 17. syyskuuta 2012. Syyskuussa julkaistiin albumin toinen single ”Goddamn Liar”.

Albumi debytoi Suomen albumilistan sijalla yhdeksän.

Albumi oli ehdolla Emma-gaalassa vuoden paras rockalbumi -kategoriassa. Albumi julkaistiin Japanissa toukokuussa 2013. Japanissa julkaistussa albumissa on bonuskappaleena Sturm und Drangin cover Anna Abreun ”Hysteria”-kappaleesta.

## Kappaleet
#
#
#
#
#
#
#
#
#
#
#Hysteria (Japanin julkaisun bonuskappale)

## Arviot
* Imperiumi.net: 
* Inferno: 
* Soundi: 

## Lähteet

## Aiheesta muualla
* 
*
Sanna Nygård

**Sanna Sofia Nygård** (s. 22. maaliskuuta 1988 Vaasa) on suomalainen uransa päättänyt pituushyppääjä ja kolmiloikkaaja. Hän edusti Vasa Idrottssällskapia ja häntä valmensi uransa aikana Jens Wallin ja Oscar Gidewall.

Kalevan kisoissa Nygård voitti SM-kultaa pituushypyssä vuonna 2015. Kolmiloikassa hän on saavuttanut hopeaa vuosina 2011, 2016 ja 2017 sekä pronssia vuosina 2012, 2013, 2014 ja 2018. Sisäratojen SM-kilpailuista Nygård on voittanut pituushypyssä kultaa vuonna 2014 ja kolmiloikassa hopeaa 2013, 2014, 2015, 2017 ja 2018 sekä pronssia 2010 ja 2011.

Vuoden 2012 Suomi–Ruotsi-maaottelussa Nygård voitti kolmiloikan silloisella ennätyksellään 13,31&nbsp;m. Vuonna 2014 hän voitti hallimaaottelun kolmiloikan Tampereella. Universiadeissa 2015 hän sijoittui pituushypyssä kuudenneksi. Hän karsiutui loppukilpailusta Portlandin MM-hallikilpailuissa 2016.

Nygårdin ennätys kolmiloikassa on ulkoradoilla 13,81&nbsp;m (2018) ja sisäradoilla 13,63&nbsp;m (2016) sekä pituushypyssä ulkoradoilla 633&nbsp;cm (2015) ja sisäradoilla 617&nbsp;cm (2014).

Nygård on opiskellut Svenska handelshögskolanissa.

## Lähteet
* 

### Viitteet
Algarvenkoira

**Algarvenkoira** () on portugalilainen koirarotu. Sillä ei ole FCI:n hyväksyntää, mutta se on tunnustettu kansallisella tasolla Portugalin kennelliitossa CPC:ssä. Vuonna 2019 se oli CPC:n rekisteröintimäärien perusteella kotimaansa 11. eli viimeiseksi suosituin rotu.

## Ulkonäkö
Algarvenkoiran pää on kapea, kevyt ja ylös asettunut. Otsapenger on hieman korostunut, ja kallo on hieman kuonoa lyhyempi. Silmät ovat hieman vinoasentoiset ja mantelinmuotoiset, mikä johtuu alueen voimakkaasta auringonvalosta. Ne ovat väriltään pähkinänruskeat. Korvat ovat pystyt, pyramidimaisen teräväkärkiset ja korkealle asettuneet. Niska on kohtalaisen pitkä ja selkälinja puoliksi kaartunut. Rintakehä on kohtuullisen syvä ja alalinja hieman ylösvetäytynyt. Raajat ovat kuivat ja voimakkaat. Pitkä häntä ulottuu kintereiden alapuolelle ja nousee "lipun muotoon" koiran ollessa valppaana, minkä vuoksi rotua kutsutaan joskus nimellä *abandeirado* eli lipunkantaja. Karvapeite on keskipitkä, sileä ja erittäin pehmeä, erityisesti hännässä.

Yleisimmät värit ovat fawn, keltainen, kastanjanruskea, harmaa ja musta kaikissa sävyissään, sekä valkoinen minkä tahansa ensin mainitun värisin merkein. Lisäksi sallitaan juovikas (brindle) ja kolmivärinen (tricolor). Uroksen säkäkorkeus on 48–58 cm ja paino 20–25 kg. Nartun säkäkorkeus on 45–55 cm ja paino 15–20 kg. 

## Alkuperä
Rotu on peräisin faaraoiden ajoilta ja polveutuu egyptiläisestä *tesemistä*, jonka foinikialaiset ja berbeerit kuljettivat mukanaan Välimerelle. Se saavutti suuren suosion algarvelaisten keskuudessa, erityisesti Barrocalin alueella. Sen pääasiallinen riista, kaniini, oli melko yleinen alueen kivikkoisessa maastossa ja ankarissa sääolosuhteissa. Koska se oli sopeutuvainen, Algarven metsästäjät käyttivät sitä apunaan vuosisatojen ajan niin tasangoilla kuin vuorillakin. Vuonna 1960 rotu oli vähällä kuolla sukupuuttoon muiden rotujen saavuttaman suuren suosion takia. 

José Afonso Correia aloitti rodun elvytyksen ja uudelleenluonnin, minkä seurauksena syntyi algarvenkoirien kasvattajayhdistys *Associação de Criadores do Cão do Barrocal Algarvio*. Siellä päätettiin mm. rodun portugalinkielisestä nimestä Barrocal Algarvio (*algarvelainen Barrocal*), joka viittaa sen kotialueeseen Algarven Barrocaliin.

## Katso myös
* Portugalinpodengo

## Lähteet
*Cão do Barrocal Algarvio  
### Viitteet

## Aiheesta muualla
*Videoita
*Algarve resident
Johanna Salmela

**Johanna Salmela** (s. 6. marraskuuta 1990 Sodankylä) on suomalainen moukarinheittäjä, joka edustaa Jyväskylän Kenttäurheilijoita. Vuoteen 2011 saakka hän edusti Kokkolan Veikkoja. Hänen valmentajansa on Tero Linja.

Salmela karsiutui kuulantyönnön ja moukarinheiton loppukilpailuista Ostravan alle 18-vuotiaiden MM-kilpailuissa 2007. Hän sijoittui moukarinheitossa kuudenneksi Novi Sadin alle 20-vuotiaiden EM-kilpailuissa 2009. Hän karsiutui moukarin loppukilpailusta alle 23-vuotiaiden EM-kilpailuissa Ostravassa 2011.

Kalevan kisoissa Salmela on sijoittunut toiseksi Lahdessa 2012 ja Vaasassa 2013 sekä kolmanneksi Oulussa 2016 ja Seinäjoella 2017. Hänen ennätyksensä on syyskuussa 2017 Suomi-Ruotsi -maaottelussa heitetty 67,08. Parhaimmillaan hän on ollut maaottelussa kolmas 2013.

## Lähteet
Giuseppe Carraro

**Giuseppe Carraro** (26. kesäkuuta 1899 – 30. joulukuuta 1980) oli italialainen roomalaiskatolinen piispa. Hänet vihittiin papiksi Trevison hiippakuntaan 31. maaliskuuta 1923 ja nimitettiin sen vihkipiispaksi sekä Usulan titulaaripiispaksi 29. syyskuuta 1952. Piispaksi vihkiminen seurasi 1. marraskuuta. Pääkonsekraattorina toimi Antonio Mantiero, jota avustivat Girolamo Bartolomeo Bortignon ja Gioacchino Muccin.

Carraro sai 9. huhtikuuta 1956 nimityksen Vittorio Veneton ja 15. joulukuuta 1958 Veronan piispaksi. Hän osallistui Vatikaanin toiseen kirkolliskokoukseen ja jäi eläkkeelle 18. toukokuuta 1978.

## Lähteet
Wang Yeu-tzuoo

**Wang Yeu-tzuoo**, lempinimeltään **Jimmy Wang** (s. 8. helmikuuta 1985 Saudi-Arabia), on taiwanilainen tennispelaaja. Parhaimmillaan hän on ollut kaksinpelissä ATP-listan sijalla 85 maaliskuussa 2006.

Junioreiden maailmanlistalla Wang oli parhaimmillaan sijalla kolme vuonna 2001.

## Lähteet

## Aiheesta muualla
*
*
Mario Casariego y Acevedo

**Mario Casariego y Acevedo** (13. helmikuuta 1909 Castropol – 15. kesäkuuta 1983 Guatemala) oli espanjalaissyntyinen katolisen kirkon kardinaali. Hänestä tuli varhain orpo, ja hänet lähetettiin Guatemalaan, jossa hänen setänsä työskenteli. Hän liittyi Orden de los Padres Somascosiin vuonna 1924 El Salvadorissa ja sai pappisvihkimyksensä San Salvadorissa 19. heinäkuuta 1936.

Casariego y Acevedo sai 15. marraskuuta 1958 nimityksen Guatemalan vihkipiispaksi ja Pudentianan titulaaripiispaksi. Piispaksi konsekroinnin suoritti 27. joulukuuta paavi Johannes XXIII, jota avustivat Girolamo Bartolomeo Bortignon ja Gioacchino Muccin. 12. marraskuuta 1963 Casariego y Acevedo sai nimityksen Guatemalan koadjuuttoriarkkipiispaksi ja Pergen titulaariarkkipiispaksi. 12. joulukuuta 1964 hänestä tuli Guatemalan arkkipiispa. 28. huhtikuuta 1969 hänet ylennettiin kardinaaliksi ja nimitettiin Santa Maria in Aquiron kardinaalipapiksi.

Casariego y Acevedo oli Guatemalan ensimmäinen kardinaali. Hän osallistui Vatikaanin toiseen kirkolliskokoukseen ja vuoden 1978 kahteen konklaaviin. Hän oli maaliskuussa 1968 useiden päivien ajan terroristiryhmittymän kaappaamana. Hän kuoli kärsittyään pitkään sydänvaivoista.

## Lähteet